Էրվե Բերվիլ

Էրվե Բերվիլ (, ), ֆրանսիացի տնտեսագետ և քաղաքական գործիչ, 2017-ից 2022 թվականներին եղել է Ֆրանսիայի Ազգային ժողովի պատգամավոր։

Կենսագրություն 
Ծնվել է 1990 թվականի հունվարի 15-ին, Ռուանդայի Մադանց-Բուգիմբա քաղաքում։ Ծագումով տուտսի է։ 1994 թվականին Ռուանդայում տուտսիների ցեղասպանության ժամանանակ մնացել է որբ և ֆրանսիական բանակի կողմից տարհանվել Ֆրանսիա, որտեղ նրան որդեգրել է Կոտ դ'Արմոր դեպարտամենտի Պլուդունո գյուղի մի ամուսնական զույգ։ Խնամատար ընտանիքում նրա հայրը եղել է բանվոր, իսկ մայրը՝ հիվանդանոցի լաբորանտ։ Էրվե Բերվիլին եղել է հինգ երեխաներից կրտսերը։

Էրվե Բերվիլն ավարտել է Դինանի Լե Կորդելիեի միջնակարգ դպրոցը և Սեն-Բրիյո քաղաքի Էռնեստ Ռենան լիցեյը։ Այնուհետև ուսումը շարունակել է Լիլի Քաղաքական հետազոտությունների ինստիտուտում, որից հետո Լոնդոնի տնտեսագիտության և քաղաքական գիտությունների դպրոցում, որտեղ ստացել է տնտեսական պատմության մագիստրոսի կոչում]։

Էրվե Բերվիլը մասնագիտացել է մակրոտնտեսագիտության մեջ և որպես տնտեսագետ աշխատել 2013 թվականին աշխատել ֆրանսիական զարգացման գործակալությունում (Մապուտու, Մոզամբիկ)։

2016 թվականին Քենիայում նա աշխատել է որպես Սթենֆորդի համալսարանի Զարգացող երկրների ամառային դպրոցի տնօրեն։ 2017 թվականի սեպտեմբերից Էրվե Բերվիլը նշանակվել է Ֆրանսիական զարգացման գործակալության տնօրենների խորհրդի անդամ։ Կոտ դ՛Արմոր դեպարտամենտի 2-րդ ընտրատարածքում և հաղթել 2-րդ տուրում։

2015 թվականի աշնանից Էրվե Բերվիլը դարձել է երիտասարդական շարժման ակտիվիստ՝ ի պաշտպանություն Էմանուել Մակրոնի։ 2016 թվականի դեկտեմբերին Բրետանի վերադառնալուց հետո նա տարածաշրջանում սկսել է առաջ մղել Մակրոնի տնտեսական օրակարգը։

2017 թվականի Ազգային ժողովի ընտրություններում Էրվե Բերվիլը դարձել է նախագահական «Առա՛ջ, Հանրապետություն» կուսակցության թեկնածու։ Կոտ դ՛Արմոր դեպարտամենտի 2-րդ ընտրատարածքում նա հաղթել է 2-րդ տուրում։ Ազգային ժողովում նա դարձել է միջազգային հարաբերությունների հանձնաժողովի անդամ և LaREM պատգամավորական խմբի խոսնակ։ Նա հայտնի քաղաքական գործիչ, Ազգային ժողովի նախագահ Ռիչարդ Ֆերանի մտերիմն է։

2022 թվականի հուլիսի 4-ին, երկրորդ կառավարության ձևավորման ժամանակ, Էրվե Բերվիլը նշանակվել է ծովային հարցերով վարչապետի պետքարտուղար։

Ծանոթագրություններ

Արտաքին հղումներ 
Bill & Melinda Gates Foundation Appoints New Members to Goalkeepers Advisory Group to Accelerate Progress Toward Global Goals
Персональная страница на сайте Национального собрания Франции

Լոնդոնի տնտեսագիտության և քաղաքական գիտությունների դպրոցի շրջանավարտներ
Ֆրանսիայի քաղաքական գործիչներ
Լոնդոնի համալսարանի շրջանավարտներ
Ֆրանսիացի տնտեսագետներ